CELEX: 22004D0136
Language: hu
Date: 2004-09-24 00:00:00
Title: Az EGT-Vegyesbizottság 136/2004 határozata (2004. szeptember 24.) az EGT-megállapodás XXI. mellékletének (Statisztika) módosításáról

10.3.2005   
            
            
               HU
            
            
               Az Európai Unió Hivatalos Lapja
            
            
               L 64/78
            
         
      AZ EGT-VEGYESBIZOTTSÁG 136/2004 HATÁROZATA
   
   (2004. szeptember 24.)
   az EGT-megállapodás XXI. mellékletének (Statisztika) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a „Megállapodás”) és különösen annak 98. cikkére,
   mivel:
   
               (1)
            
            
               A Megállapodás XXI. mellékletét a 2004. július 9-i 114/2004 EGT-vegyesbizottsági határozat (1) módosította.
            
         
               (2)
            
            
               A közösségi mezőgazdasági számlarendszerről szóló, 2003. december 5-i 138/2004/EK európai parlamenti és tanácsi rendeletet (2) be kell építeni a Megállapodásba.
            
         
               (3)
            
            
               Az államháztartás negyedéves pénzügyi számláiról szóló, 2004. március 10-i 501/2004/EK európai parlamenti és tanácsi rendeletet (3) be kell építeni a Megállapodásba.
            
         
               (4)
            
            
               Ez a határozat Liechtenstein esetében nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   A Megállapodás XXI. melléklete a következőképpen módosul:
   
               1.
            
            
               A 1921/2001/EK bizottsági rendelet a 19n pontot követően a következő ponttal egészül ki:
               
                           „19o.
                        
                        
                           
                              32004 R 0501: A 2004. március 10-i 501/2004/EK európai parlamenti és tanácsi rendelete az államháztartás negyedéves pénzügyi számláiról (HL L 81., 2004.3.19., 1. o.).
                           A rendelet rendelkezéseit a Megállapodás alkalmazásában a következő kiigazításokkal kell alkalmazni:
                           Ez a rendelet Liechtenstein esetében nem alkalmazandó.”
                        
                     
         
               2.
            
            
               A 68/2003/EK bizottsági rendelet a 24b. pontot követően a következő ponttal egészül ki:
               
                           „24c.
                        
                        
                           
                              32004 R 0138: A 2003. december 5-i 138/2004/EK európai parlamenti és tanácsi rendelete a közösségi mezőgazdasági számlarendszerről (HL L 33., 2004.2.5., 1. o.).
                           A rendelet rendelkezéseit a Megállapodás alkalmazásában a következő kiigazításokkal kell alkalmazni:
                           Ez a rendelet Liechtenstein esetében nem alkalmazandó.”
                        
                     
         2. cikk
   A 138/2004/EK és az 501/2004/EK rendelet izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.
   3. cikk
   Ez a határozat 2004. szeptember 25-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.
   
      Kelt Brüsszelben, 2004. szeptember 24-én.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 376., 2004.12.23., 53. o.
   
      (2)  HL L 33., 2004.2.5., 1. o.
   
   
      (3)  HL L 81., 2004.3.19., 1. o.
   
   
      (4)  Alkotmányos követelmények felmerülését nem jelezték.